Politiskā partija ”Valmierai un Vidzemei’’

Gada pārskats par 2022.gadu

**Vadības ziņojums**

**Vispārējs apraksts**

Politiskā partija "Valmierai un Vidzemei" dibināta 2012.gada 14.aprīlī un 2012.gada 13.jūnijā reģistrēta Latvijas Republikas politisko partiju reģistrā ar vienoto reģistrācijas Nr. 40008196025, ar juridisko adresi Rubenes ielā 34-15, Valmiera.

Partijā reģistrēts 278 biedrs.

Dibināšanas sapulcē biedri ir noteikuši politiskās partijas darbības sekojošus mērķus:

1. sekmēt Valmieras kā Vidzemes reģiona uzņēmējdarbības, administratīvā, izglītības, kultūras un sporta centra attīstību, tādejādi veicinot Valmieras pilsētas, Valmieras novada un Vidzemes reģiona saimniecisko un ekonomisko izaugsmi;

2. uzlabot un nodrošināt vietējās sabiedrības labklājību un dzīves kvalitāti;

3. veicināt demokrātiskas un pozitīvi domājošas sabiedrības veidošanos un attīstību Valmieras novadā un reģionā.

Partijas izpildinstitūcija atbilstoši statūtiem ir valde, kas tika ievēlēta 2022.gada 07.martā 9 locekļu sastāvā:

1. Valdes priekšsēdētājs Jānis Baiks;

2. Valdes loceklis Ričards Gailums;

3. Valdes loceklis Antra Kupriša;

4. Valdes loceklis Iluta Urbanoviča;

5. Valdes loceklis Toms Upners;

6. Valdes loceklis Guntars Štrombergs;

7. Valdes loceklis Jānis Skrastiņš;

8. Valdes loceklis Andrejs Gluhovs;

9. Valdes loceklis Andris Klepers

**Partijas „Valmierai un Vidzemei” īss darbības apraksts pārskata gadā**

Partijas biedri ir aktīvi iesaistījušies partijas darbā. Ir notikušas 2 partijas biedru kopsapulces, kā arī 7 valdes sēdes, kurās tika apzinātas problēmas un meklēti risinājumi Valmierai un Vidzemei svarīgos jautājumos. .

2022.gadā pilnvarotais pārstāvis Jānis Skrastiņš ir veiksmīgi startējis Saeimas vēlēšanās PPA “Jaunā Vienotība” sarakstā un kļuvis par Saeimas deputātu.

Partijas deputāti ir aktīvi darbojušies Valmieras novada pašvaldības domes darbībā veiksmīgi veidojot Valmieras novadu un aizstāvējuši reģiona intereses Rīgā.

**Skaidrojumos par noteiktiem bilances, ieņēmumu un izdevumu pārskata posteņiem un saimnieciskajiem darījumiem:**

*Informācija par Nemateriāliem ieguldījumiem un pamatlīdzekļiem.*

Nemateriālo ieguldījumu un pamatlīdzekļu bilancē nav.

*Informācija par naudas līdzekļiem.*

Naudas līdzekļu atlikums kasē uz 2022.gada 31.decembri – 0 EUR

Naudas līdzekļu atlikums bankā uz 2022.gada 31.decembri – 905 EUR.

*Informācija par fondiem.*

Atlikums rezerves fondā uz 2022.gada 1.janvāri 459 EUR.

Rezerves fonda atlikums uz 2022.gada 31.decembri 940 EUR.

*Informācija par ieņēmumiem*

2022. gadā saņemti ieņēmumi 11 552 EUR apmērā, no partijas biedriem, biedru naudu maksājumi un iestāšanās nauda, visi saņemtie ieņēmumi, ziedojumi un izdevumi reģistrēti attiecīgajos pārskatos, tai skaitā;

2022.gadā saņemtā biedru nauda 9 363 EUR

2022.gadā saņemtie naudas ziedojumi 2 189 EUR

*Informācija par algotiem darbiniekiem*

Pārskata periodā netika algoti darbinieki un izmaksāta darba samaksa, kā arī netika veikti ne kāda veida atlīdzības maksājumi partijas vadībai u.c. biedriem.

**Notikumi pēc pārskata gada pēdējās dienas**

No pārskata gada beigām līdz šodienai nav notikuši nekādi svarīgi notikumi, kas varētu būtiski ietekmēt gada pārskata saturu.

**Nākotnes izredzes un turpmākā attīstība**

2023.gadā galvenie uzdevumi ir Valmieras novada veiksmīga pārvaldīšana un reģiona interešu aizstāvēšana, lai stiprinātu reģiona politisko ietekmi nacionālajā līmenī.

Politiskās partijas „Valmierai un Vidzemei’’

Valdes priekšsēdētājs Jānis Baiks